2014.4.26. Az Európai Unió Hivatalos Lapja L 125/93 A BIZOTTSÁG VÉGREHAJTÁSI HATÁROZATA (2014. április 24.) egyes Indiából származó gyümölcsök és zöldségek tekintetében a károsítók Unióba történő behur- colása és Unión belüli elterjedése elleni intézkedésekről (az értesítés a C(2014) 2601. számú dokumentummal történt) (2014/237/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a növényeket vagy növényi termékeket károsító szervezeteknek a Közösségbe történő behurcolása és a Közös- ségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (!) és különösen annak 16. cikke (3) bekezdésének harmadik mondatára, mivel: (1) — A tagállamok által egyes Indiából származó növények és növényi termékek szállítmányain végzett növény-egész- ségügyi ellenőrzések során nagy számban észlelték károsítók, elsősorban a (nem európai) Tephritidae, a Thrips palmi Karny, illetve a Bemisia tabaci Genn jelenlétét. Az Indiából származó olyan szállítmányok száma, amelyekben károsítókat észleltek, 2010 óta növekedést mutat. A legtöbb károsítót a Colocasia Schott növényeken (a vetőmagok és gyökerek kivételével), valamint a Mangifera L., a Momordica L., a Solanum melongena L. és a Trichosanthes L. növényeken észlelték (a vetőmagok kivételével) (a továbbiakban: , meghatározott áruk"). (2) — A Bizottság által Indiában — különösen a 2010-ben és a 2013-ban — végzett ellenőrzések hiányosságokat állapí- tottak meg a növény-egészségügyi exportbizonyítványok rendszerében. Az India által tett kötelezettségvállalások és intézkedések ellenére 2013-ban tovább emelkedett az észlelt károsítók száma. (3) — Figyelembe véve az említett ellenőrzések eredményeit és az észlelések számát, megállapítást nyert, hogy India jelenlegi növény-egészségügyi biztosítékai nem elegendőek a károsítóktól mentes szállítmányok biztosításához, illetve a károsítóknak a meghatározott áruk importjával az Unióba történő behurcolása által jelentett kockázat kezeléséhez. (4) — Intézkedéseket kell hozni az Indiából származó meghatározott áruk Unióba irányuló importja által jelentett kockázat kezelésére. Következésképpen meg kell tiltani az Indiából származó meghatározott áruk Unióba történő behozatalát. (5) — Az intézkedéseket 2015. december 31-ig kell fenntartani a behurcolás folyamatos kockázatának kezelése érde- kében, India számára lehetővé téve ez idő alatt bizonyítványozási rendszerének javítását. (6) — Az e határozatban előírt intézkedések összhangban vannak a Növényegészségügyi Állandó Bizottság vélemé- nyével, ELFOGADTA EZT A HATÁROZATOT: 1. cikk Az Unió területére tilos az Indiából származó Colocasia Schott növények behozatala a vetőmagok és gyökerek kivételével, valamint az Indiából származó Mangifera L., Momordica L., Solanum melongena L. és Trichosanthes L. növények behozatala a vetőmagok kivételével. 2. cikk Ez a határozat 2015. december 31-én hatályát veszti. () HLL 169., 2000.7.10., 1. o.